**Αφορά μαθητές /τριες Γ΄ έτους**

|  |
| --- |
| Θέμα: Εξαίρεση τελειοφοίτων από την υποχρέωση καταβολής των τελών συμμετοχής στις Παγκύπριες Εξετάσεις Πρόσβασης, ενός (1) απολυτηρίου και ενός (1) αποδεικτικού απόλυσης. |

Για τη σχολική χρονιά 2024-24 εξαιρούνται από την υποχρέωση καταβολής τελών συμμετοχής στις Παγκύπριες Εξετάσεις Πρόσβασης και έκδοσης απολυτηρίου και ενός (1) αποδεικτικού απόλυσης μαθητές/τριες

1. Των οποίων οι γονείς/κηδεμόνες (ή οι ίδιοι/ες μαθητές/ριες) λαμβάνουν Ελάχιστο Εγγυημένο Εισόδημα κατά το τρέχον έτος (2024).
2. Των οποίων οι γονείς/κηδεμόνες (ή οι ίδιοι/ες μαθητές/ριες) λαμβάνουν Δημόσιο Βοήθημα από τις Υπηρεσίες Κοινωνικής Ευημερίας κατά το τρέχον έτος
3. Οι οποίοι/ες είναι παιδιά εγκλωβισμένων.
4. Των οποίων τουλάχιστον ο ένας εκ των δύο γονέων/κηδεμόνων είναι λήπτης επιδόματος ανεργίας κατά το τρέχον έτος (2024).
5. Οι οποίοι/ες είναι λήπτες επιδόματος ορφάνιας (από τις Υπηρεσίες Κοινωνικών Ασφαλίσεων) κατά το τρέχον έτος (2024).
6. Οι οποίοι/ες προέρχονται από πολύτεκνες οικογένειες.

**Απολυτήριο και Αποδεικτικό Απόλυσης**

Για την απαλλαγή τελών για ένα απολυτήριο και ένα αποδεικτικό απόλυσης, οι μαθητές θα πρέπει φέρουν πρωτότυπα επικαιροποιημένα πιστοποιητικά / βεβαιώσεις του τρέχοντος έτους (2024) από τις πιο πάνω Υπηρεσίες. Οι πολύτεκνοι μπορούν να προσκομίσουν πιστό αντίγραφο της ταυτότητας πολυτέκνων (4 παιδιά και πάνω). Εκδίδεται από την Παγκύπρια Οργάνωση Πολυτέκνων.

Οι βεβαιώσεις να παραδοθούν στο **Λογιστήριο της Σχολής μέχρι την Παρασκευή 19/3/2024**. **Μετά από αυτή την ημερομηνία δεν θα γίνονται αποδεκτά τα πιο πάνω έντυπα.**

**Τέλη Παγκυπρίων Εξετάσεων**

Οι μαθητές που παρακάθονται στις Παγκύπριες Εξετάσεις και εμπίπτουν στις πιο πάνω κατηγορίες θα πρέπει να εκτυπώσουν την πρώτη (1η) σελίδα της αίτησης που έκαναν για τις Παγκύπριες Εξετάσεις και εμφανίζεται η φράση « Οριστική – εκκρεμεί πληρωμή». Θα τη παραδώσουν μαζί με τα πρωτότυπα επικαιροποιημένα πιστοποιητικά / βεβαιώσεις του τρέχοντος έτους (2024) από τις πιο πάνω Υπηρεσίες. Οι πολύτεκνοι μπορούν να προσκομίσουν πιστό αντίγραφο της ταυτότητας πολυτέκνων (4 παιδιά και πάνω). Εκδίδεται από την Παγκύπρια Οργάνωση Πολυτέκνων.

**Τα έντυπα να παραδοθούν στη σύμβουλο του σχολείου** **μέχρι την** **Παρασκευή 19/3/2024. Μετά από αυτή την ημερομηνία δεν θα γίνονται αποδεκτά τα πιο πάνω έντυπα.**

**Για εύκολη αναφορά η ανακοίνωση θα βρίσκεται και στη Πινακίδα Μαθητών μαζί με τη σχετική εγκύκλιο.**

ΑΠΟ ΤΗ ΔΙΕΥΘΥΝΣΗ

21.2.2024

ΕΑ/2023-24/24